บัตรเครดิตกรุงศรี ปรับกลยุทธ์กระตุ้นยอด ตั้งเป้ายอดใช้จ่าย 1.84 แสนล้านบาทสิ้นปี'64
บัตรเครดิต กรุงศรี กระตุ้นยอดใช้จ่ายครึ่งปีหลัง พัฒนาผลิตภัณฑ์บัตร-บริการตอบโจทย์ไลฟ์สไตล์รูปแบบใหม่ ตั้งเป้ายอดใช้จ่ายผ่านบัตรตลอดปี 184,000 ล้านบาท หรือเติบโต 10% จากปีก่อน


31 ก.ค. 2564

นายสมหวัง โตรักตระกูล กรรมการผู้จัดการ บริษัท บัตรกรุงศรีอยุธยา จำกัด เปิดเผยว่าสถานการณ์โควิด-19 ที่ยืดเยื้อตั้งแต่ปี 2563 ที่ผ่านมา ส่งผลให้ไลฟ์สไตล์การใช้จ่ายในปัจจุบันเปลี่ยนไป โดยสะท้อนให้เห็นในยอดใช้จ่ายผ่านบัตรเครดิต กรุงศรีในช่วงครึ่งปีแรก ที่มีผลการดำเนินงานสอดคล้องกับสภาวะตลาดโดยรวม มีการเติบโตในบางหมวดใช้จ่ายที่สอดคล้องกับวิถีชีวิตรูปแบบใหม่โดยหมวดใช้จ่ายที่เติบโตสูงสุด 3 อันดับแรก ได้แก่ อันดับ 1. ออนไลน์ ซึ่งรวมถึง ช้อปปิ้ง ท่องเที่ยว การซื้อโฆษณาดิจิทัล เติบโต 59% เทียบกับช่วงเดียวกันของปีที่ผ่านมา 2. ห้างสรรพสินค้า เติบโต 26% และ 3. ประกันชีวิต เติบโต 11%  ตามลำดับจากแนวโน้มตลาดที่เปลี่ยนไป บัตรเครดิต กรุงศรี จึงได้ปรับกลยุทธ์ผลิตภัณฑ์บัตร และบริการ ให้สอดคล้องกับวิถีชีวิตใหม่มากขึ้น โดยสำหรับลูกค้ากลุ่มแมส เช่น กลุ่มลูกค้าสมาชิกบัตรเครดิต กรุงศรี  แพลทินัม เน้นกลยุทธ์กระตุ้นยอดใช้จ่ายโดยนำเสนอโปรโมชันที่ตอบโจทย์การใช้จ่ายของคนรุ่นใหม่ เช่น ซูเปอร์มาร์เก็ต บริการอาหาร ช้อปออนไลน์ บริการขนส่ง และอีวอลเล็ตโดยมอบสิทธิพิเศษ อาทิ รับเครดิตเงินคืน, คูปองส่วนลด โดยร่วมมือกับพันธมิตรกว่า 40 แอปและเว็บไซต์ในหมวดช้อปออนไลน์ เพื่อขยายประเภทของสินค้าและบริการให้หลากหลาย, ทำแคมเปญการตลาดร่วมกับพันธมิตรในธุรกิจอีวอลเล็ต และขยายเครือข่ายการรับชำระเงินด้วยคิวอาร์โค้ดบัตรเครดิต เพื่อเพิ่มทางเลือกในการชำระเงินแบบ cashless ที่สะดวกและคุ้มค่า  รวมทั้งมอบสิทธิพิเศษสำหรับการดูแลสุขภาพ ครอบคลุมโรงพยาบาลทั่วประเทศ และบริษัทประกันภัยชั้นนำ และยังทำการตลาดร่วมกับพันธมิตรในกลุ่ม บริการขนส่ง บริการส่งอาหาร และสินค้าและบริการออนไลน์ต่างๆ มอบทางเลือกในการใช้จ่ายที่ง่าย และคุ้มค่า ตอบโจทย์วิถีชีวิตรูปแบบใหม่ เพื่อเพิ่มยอดใช้จ่ายผ่านบัตรนอกจากนั้น ยังได้ร่วมมือกับพันธมิตรจัดทำลอยัลตี้โปรแกรมให้สมาชิกบัตรใช้พอยต์สะสม แลกรับสิทธิประโยชน์ต่างๆ เช่น โค้ดส่วนลดหรือสิทธิพิเศษเพื่อใช้ช้อปออนไลน์ แลกส่วนลดแพ็กเกจรับชมความบันเทิงออนไลน์ หรือบริการต่างๆ เพื่อสร้างความผูกพันกับแบรนด์ให้บัตรเครดิต กรุงศรี เป็นแบรนด์ที่ลูกค้าใช้เป็นบัตรหลักในชีวิตประจำวันได้อย่างต่อเนื่อง โดยตั้งเป้ายอดใช้จ่ายผ่านบัตรตลอดปี 184,000 ล้านบาท หรือเติบโต 10% เทียบกับปี 2563นอกจากลูกค้ากลุ่มแมสแล้ว สำหรับกลุ่มลูกค้าที่มีไลฟ์สไตล์เฉพาะด้าน บัตรเครดิต กรุงศรี ยังพัฒนาผลิตภัณฑ์อย่างต่อเนื่อง โดยในปีนี้ บริษัทได้ปรับสิทธิประโยชน์ของบัตรเครดิต 3 บัตร ได้แก่ บัตรเครดิต กรุงศรี เจซีบี แพลทินัม – เตรียมปรับดีไซน์บัตรใหม่ เพิ่มความทันสมัย พร้อมเพิ่มโปรโมชั่น ช้อปออนไลน์ อีวอลเล็ต สั่งอาหารออนไลน์ เพื่อตอบโจทย์ความต้องการของกลุ่มลูกค้าในปัจจุบัน, บัตรเครดิต เอไอเอ วีซ่า แพลทินัม- ปรับภาพลักษณ์ใหม่ เพิ่มความสดใส เพื่อเข้าถึงกลุ่มคนรุ่นใหม่ ที่ให้ความสำคัญกับการใช้ชีวิตที่มั่นคง ใส่ใจสุขภาพ วางแผนอนาคต รวมถึงสนใจการลงทุนในรูปแบบประกันโดยมอบสิทธิประโยชน์ที่ตอบโจทย์ และมอบความอุ่นใจให้ลูกค้ากลุ่มนี้ใช้ชีวิตได้อย่างอิสระยิ่งขึ้น และ บัตรเครดิต กรุงศรี ซิกเนเจอร์ ซึ่งเน้นลูกค้ากลุ่มพรีเมียม แมส วัยทำงานชั้นกลางที่มีรายได้และกำลังซื้อสูง โดยปรับดีไซน์บัตรใหม่ภายใต้แนวคิด “ความสุขมิติใหม่” เน้นความเรียบ ทันสมัย สะท้อนตัวตนผู้ถือบัตร ที่มุ่งมั่นจะประสบความสำเร็จและใช้ชีวิตอย่างคุ้มค่า พร้อมปรับสิทธิประโยชน์ให้สอดคล้องกับไลฟ์สไตล์ปัจจุบันของลูกค้า โดยคาดว่าน่าจะตอบโจทย์ลูกค้ากลุ่มที่มีไลฟ์สไตล์ที่โดดเด่นได้เป็นอย่างดีทั้งนี้ ในปีนี้ นอกเหนือจากช่องทางการตลาดเดิมของบัตรเครดิต กรุงศรีแล้ว บริษัทยังมีแผนจะนำเสนอผลิตภัณฑ์บัตรเครดิตให้กับฐานลูกค้าธนาคารกรุงศรีอยุธยาที่ยังไม่มีบัตรในปัจจุบัน ทั้งกลุ่มลูกค้าทั่วไป และกลุ่มลูกค้ามั่งคั่ง (Wealth) เพิ่มเติมอีกด้วย โดยตั้งเป้าจำนวนยอดบัตรใหม่ประมาณ 200,000 ใบ ภายในสิ้นปีนี้